## ΠΑΡΑΡΤΗΜΑ ΙV – ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ

| **ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΟΝΕΡ ΕΚΤΥΠΩΤΩΝ LASER/INKJET** |
| --- |
| **Α/Α** | **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ**  | **ΠΑΡΑΠΟΜΠΗ** |
| **Α** | **ΕΙΣΑΓΩΓΗ** |  |  |  |
| Α.1 | Η παρούσα τεχνική προδιαγραφή αφορά την προμήθεια Toners, Drums και Ink cartridges για εκτυπωτές Laser, Inkjet με κριτήριο κατακύρωσης την χαμηλότερη τιμή. | ΝΑΙ |  |  |
| Α.2 | Οι προσφέροντες θα πρέπει να δηλώσουν τη συμμόρφωσή τους με τις απαιτήσεις της παρούσας Τεχνικής Προδιαγραφής, οι οποίες θα συμπεριληφθούν ως όροι της σύμβασης που θα υπογραφεί και ενέχουν θέση Υπεύθυνης Δήλωσης. | NAI |  |  |
| **Β** | **ΓΕΝΙΚΑ ΧΑΡΑΚΤΗΡΙΣΤΙΚΑ** |  |  |  |
| Β.1 | Τα προσφερόμενα προϊόντα να είναι γνήσια αντιπροσωπείας - αυθεντικά προϊόντα των κατασκευαστριών εταιρειών των εκτυπωτών (original) ή ισοδύναμα. Ως ισοδύναμα προϊόντα γίνονται δεκτά **μόνο ανακατασκευασμένα** σύμφωνα με τις προδιαγραφές DIN ή ισοδύναμες και όπως αναλυτικά περιγράφονται στην παράγραφο 3 των Ειδικών Χαρακτηριστικών της παρούσας.  | NAI |  |  |
| Β.2 | Τα original προϊόντα να είναι καινούργια και αμεταχείριστα. Τα ισοδύναμα **ανακατασκευασμένα** σε άριστη κατάσταση. | NAI |  |  |
| Β.3 | Τα προσφερόμενα ισοδύναμα **ανακατασκευασμένα** προϊόντα θα είναι ελεύθερα πατεντών, δεν θα προσβάλλουν κατοχυρωμένα δικαιώματα του κατασκευαστή των original αναλωσίμων και η κυκλοφορία τους θα είναι νόμιμη εντός των ορίων των κρατών μελών της Ευρωπαϊκής Ένωσης. **Να προσκομιστεί με την τεχνική προσφορά σχετική υπεύθυνη δήλωση του κατασκευαστή των αναλωσίμων.** | NAI |  |  |
| Β.4 | Η παραγωγή, συσκευασία και διακίνηση των υπό προμήθεια ειδών θα πρέπει να γίνεται σύμφωνα με τα προβλεπόμενα στην εθνική και ευρωπαϊκή νομοθεσία. (Νόμος 2939/01, ΚΥΑ 181504/2016 κ.λπ.). Οι υποψήφιοι προμηθευτές πρέπει να έχουν στη διάθεσή τους όλα τα απαραίτητα αποδεικτικά μέσα και να τα προσκομίσουν εφ’ όσον τους ζητηθούν. | NAI |  |  |
| Β.5 | Τα προσφερόμενα ισοδύναμα προϊόντα να μην είναι αναγομωμένα (refilled). | NAI |  |  |
| Β.6 | Για όλα τα προσφερόμενα προϊόντα θα πρέπει μέσα στη τεχνική προσφορά να υπάρχει έγγραφη βεβαίωση από τον **κατασκευαστή των αναλωσίμων ή τον επίσημο αντιπρόσωπο του στην Ελλάδα,** ότι: «έλαβε γνώση της παρούσας διαγωνιστικής διαδικασίας και αποδέχεται την εκτέλεση της σε περίπτωση κατακύρωσης στον προσφέροντα πελάτη της».  | NAI |  |  |
| Β.7 | Οι κατασκευαστές των προσφερομένων ειδών θα πρέπει να διαθέτουν Πιστοποιητικό Διαχείρισης Ποιότητας σύμφωνα με το ISO 9001 ή ισοδύναμο. **Το αναφερόμενο πιστοποιητικό να προσκομισθεί με την τεχνική προσφορά.** | NAI |  |  |
| Β.8 | Οι κατασκευαστές των προσφερομένων ειδών θα πρέπει να διαθέτουν Πιστοποιητικό Περιβαλλοντικής Διαχείρισης σύμφωνα με το πρότυπο EMAS ή ISO14001 ή ισοδύναμο. **Το αναφερόμενο πιστοποιητικό να προσκομισθεί με την τεχνική προσφορά.** | NAI |  |  |
| Γ | **ΕΙΔΙΚΑ ΧΑΡΑΚΤΗΡΙΣΤΙΚΑ** |  |  |  |
| Γ.1 | Για όσα από τα προσφερόμενα αναλώσιμα, περιέχουν γραφίτη και μελάνι (laser toners και ink cartridges), θα πρέπει οι προσφέροντες να δηλώσουν στην τεχνική προσφορά τους τα εξής: «Όλα τα προσφερόμενα είδη που περιέχουν γραφίτη και μελάνι (laser toners και ink cartridges), διαθέτουν Φύλλα Δεδομένων Ασφαλείας - MSDS (MATERIAL SAFETYDATASHEET), όπως περιγράφεται στην οδηγία 67/548/EEC της Ευρωπαϊκής Ένωσης για τις επικίνδυνες ουσίες. Τα Φύλλα Δεδομένων Ασφαλείας θα συνοδεύουν τα προς παράδοση είδη, τοποθετημένα σε εμφανές σημείο κάθε συσκευασίας μεταφοράς τους (παλέτα ή μεγάλο χαρτοκιβώτιο) και θα μπορούν να αποσπαστούν από τη συσκευασία μεταφορά χωρίς να καταστραφούν». Η Επιτροπή Παραλαβής θα βεβαιώσει τα ανωτέρω κατά τη μακροσκοπική παραλαβή. | NAI |  |  |
| Γ.2 | Οι κατασκευαστές των ισοδύναμων ειδών, για όσα είδη περιέχουν γραφίτη και μελάνι (laser toners και ink cartridges), θα πρέπει να δηλώσουν το είδος του γραφίτη και του μελανιού που θα χρησιμοποιήσουν. Δεν θα πρέπει να είναι κατώτερων προδιαγραφών από του κατασκευαστή των αντίστοιχων original και το ίδιο ασφαλές στην χρήση. Απαραίτητη η συμμόρφωση της κατασκευάστριας εταιρίας του γραφίτη με τη REACH – (κανονισμός για την καταχώριση, αξιολόγηση, αδειοδότηση και τους περιορισμούς των χημικών προϊόντων). **Να προσκομισθεί με την τεχνική προσφορά:** **α) σχετική υπεύθυνη δήλωση του κατασκευαστή των ισοδύναμων για όλα τα ανωτέρω** **β) παραπομπή σε σχετικά αποδεικτικά στοιχεία (π.χ. τεχνικό φυλλάδιο, παραστατικά αγοράς, ιστοσελίδα κλπ).**  | NAI |  |  |
| Γ.3 | Τα ανακατασκευασμένα toners θα πρέπει να έχουν ανακατασκευαστεί σύμφωνα με τα πρότυπα DIN33870-1 (μονόχρωμα), DIN33870-2 (έγχρωμα), και τα ανακατασκευασμένα μελάνια σύμφωνα με τα πρότυπα DIN33871-1 και DIN33871-2 αντίστοιχα. **Να προσκομισθεί με την τεχνική προσφορά σχετική βεβαίωση από Ανεξάρτητο Φορέα Πιστοποίησης.** **Τα προϊόντα να φέρουν σχετική ένδειξη στη συσκευασία** **τους.** | NAI |  |  |
| Γ.4 | Τα ink-cartridge και toner-cartridge των προσφερόμενων ανακατασκευασμένων προϊόντων να έχουν χρησιμοποιηθεί μία μόνο φορά και να είναι μόνο “VIRGIN ORIGINAL CARTRIDGE”. Τα ανακατασκευασμένα toners να έχουν καινούργιο τύμπανο, καινούργιο wiper blade, καινούργιο ότι χρειάζεται αντικατάσταση: (doctor blade, doctor bar, chip κ.λπ.)**.** **Να προσκομιστεί με την τεχνική προσφορά σχετική βεβαίωση του κατασκευαστή.** | NAI |  |  |
| Γ.5 | Για όλα τα προσφερόμενα αναλώσιμα θα δηλώνεται ο αριθμός των εκτιμώμενων σελίδων εκτύπωσης σύμφωνα με τις μεθόδους ISO/IEC19752 και ISO/IEC19798 για μονόχρωμο και έγχρωμο toner αντίστοιχα και σύμφωνα τη μέθοδο ISO/IEC 24711 για μελάνι (inkjet). Επιπλέον για όλα τα προσφερόμενα **ισοδύναμα ανακατασκευασμένα** αναλώσιμα και για κάθε κωδικό χωριστά, με την τεχνική προσφορά να προσκομιστεί αναλυτική αναφορά (test report) αναγνωρισμένου αρμόδιου φορέα (π.χ Διπλωματούχος Μηχανολόγος) των σελίδων που τυπώνονται βάσει της ανωτέρω αντίστοιχης μεθόδου. **Από τα test report θα πρέπει να προκύπτει ότι ο αριθμός των σελίδων εκτύπωσης δεν είναι μικρότερος του αντίστοιχου γνήσιου (original) προϊόντος.** | ΝΑΙ |  |  |
| Γ.6 | Για τα ισοδύναμα αναλώσιμα προϊόντα, να υπάρχει τουλάχιστον μια φορά δυνατότητα ανακατασκευής τους. **Να προσκομιστεί με την τεχνική προσφορά σχετική βεβαίωση του κατασκευαστή.** | ΝΑΙ |  |  |
| Γ.7 | Εάν τα γνήσια αναλώσιμα παρέχουν πληροφορίες μέσω του εκτυπωτή (π.χ. ποσοστό αναλωσίμου που υπολείπεται, ειδοποίηση για χαμηλή στάθμη κλπ), οι ίδιες πληροφορίες θα παρέχονται και από τα προσφερόμενα ισοδύναμα προϊόντα. | NAI |  |  |
| Γ.8 | Τα προσφερόμενα είδη θα έχουν ημερομηνία λήξης τουλάχιστον δύο (2) χρόνια μετά την ημερομηνία παράδοσης. Εναλλακτικά, θα πρέπει να έχουν ημ/νία παραγωγής ή ανακατασκευής το πολύ δύο μήνες πριν την ημ/νία παράδοσης. Τα ανωτέρω δεν απαιτούνται για όσα original προϊόντα δεν λήγουν ποτέ (lifetime) και θα αναφέρονται ρητώς στη τεχνική προσφορά. | NAI |  |  |
| Γ.9 | Εάν το γνήσιο αναλώσιμο φέρει κάλυμμα κεφαλής ή ταινία ασφαλείας ή αποστάτη μεταξύ blade και drum, τα οποία αφαιρούνται πριν τη χρήση, τα ίδια να φέρουν και τα προσφερόμενα ισοδύναμα προϊόντα. | NAI |  |  |
| Δ | **ΣΥΣΚΕΥΑΣΙΑ**  |  |  |  |
| Δ.1 | Κάθε αναλώσιμο θα είναι συσκευασμένο αεροστεγώς (προσυσκευασία). Κάθε προσυσκευασμένο αναλώσιμο θα τοποθετείται εντός χάρτινης σκληρής συσκευασίας (εξωτερική συσκευασία), ικανής να ανταπεξέλθει χωρίς να καταστραφεί η ίδια και το περιεχόμενο της, σε πανελλαδική αποστολή εντός ταχυδρομικών σάκων. | ΝΑΙ |  |  |
| Δ.2 | Στην εξωτερική συσκευασία θα αναγράφονται στην Ελληνική ή στην Αγγλική γλώσσα ευκρινώς:α) οι τύποι των συσκευών για τους οποίους προορίζονται β) η επωνυμία του κατασκευαστή και το εμπορικό σήμα (εάν υπάρχει)γ) η ημερομηνία λήξης ή εναλλακτικά η ημερομηνία παραγωγής ή ανακατασκευής. Δεν απαιτείται για όσα original προϊόντα δεν λήγουν ποτέ (lifetime) και αναφέρονται ρητώς στη τεχνική προσφορά.δ) ο τύπος του προσφερόμενου αναλωσίμου (πχ. ανακατασκευασμένο- remanufactured κλπ). ε) ένδειξη περί ανακατασκευής βάσει DIN33870 ή DIN 33871 σε περίπτωση ανακατασκευασμένου. | NAI |  |  |
| Ε | **ΠΑΡΑΛΑΒΗ-ΔΙΕΝΕΡΓΟΥΜΕΝΟΙ ΕΛΕΓΧΟΙ** |  |  |  |
| Ε.1 | **Μακροσκοπικός Έλεγχος:** Η Επιτροπή Παραλαβής ελέγχει σε τυχαία και αντιπροσωπευτικά δείγματα, σε ποσοστό 2% της παραδοθείσας ποσότητας (στην πλησιέστερη ακέραια μονάδα και όχι λιγότερο από δύο τεμάχια), την εξακρίβωση της συμφωνίας των παραδοθέντων αναλωσίμων με τις απαιτήσεις των παραγράφων Β2, Γ3 (ένδειξη συσκευασίας), Γ8, Γ9, Δ1 και Δ2. | NAI |  |  |
| Ε.2 | **Πρακτική δοκιμασία:** Η Επιτροπή Παραλαβής σε τυχαίο δείγμα και σε ποσοστό 2% της παραδοθείσας ποσότητας (στην πλησιέστερη ακέραια μονάδα και όχι λιγότερο από δύο τεμάχια), θα προβεί στη διενέργεια πρακτικής δοκιμασίας, για την εξακρίβωση της ποιότητας εκτύπωσης αυτών, και την εξακρίβωση της συμφωνίας των παραδοθέντων αναλωσίμων με τις απαιτήσεις της παραγράφου Γ7. Συγκεκριμένα η Επιτροπή Παραλαβής εκτελεί εκτυπώσεις στους αντίστοιχους εκτυπωτές της Υπηρεσίας. Σημειώνεται ότι στην περίπτωση έγχρωμων εκτυπωτών που για τη λειτουργία τους απαιτούνται περισσότερα του ενός μελανοδοχείου διαφορετικών χρωμάτων, επιλέγονται τα απαιτούμενα χρώματα και δεν συμπεριλαμβάνονται στο προαναφερόμενο ποσοστό δειγματοληψίας. Στη περίπτωση που δεν υπάρχουν διαθέσιμοι εκτυπωτές στον τόπο παραλαβής των αναλωσίμων για τη διενέργεια πρακτικής δοκιμασίας, καθώς και στη περίπτωση που το ποσοστό 2% της παραδοθείσας ποσότητας είναι μικρότερο της ακεραίας μονάδας, η Επιτροπή Παραλαβής θα έχει την διακριτική ευχέρεια κατά την κρίση της να αποστείλει τυχαία δείγματα από τα παραληφθέντα αναλώσιμα στις Υπηρεσίες που τα χρησιμοποιούν. Η προφορική ή γραπτή απάντηση των Υπηρεσιών, ότι τα δείγματα λειτουργούν καλώς, θα είναι αρκετή για να προχωρήσει η Επιτροπή στην οριστική παραλαβή και οι Υπηρεσίες κρατούν τα δείγματα για την κάλυψη των αναγκών τους.Ο αριθμός των σελίδων που θα πρέπει να εκτυπωθεί για το κάθε δείγμα, ανέρχεται σε ποσοστό 5% επί του συνολικού αριθμού εκτιμώμενων σελίδων εκτύπωσης του εκάστοτε μελανιού ή τόνερ και όχι περισσότερες από 100σελίδες. Το χαρτί το οποίο θα χρησιμοποιηθεί για τη διενέργεια της πρακτικής δοκιμασίας παρέχεται από τον προμηθευτή. Οι εκτυπώσεις θα εκτελούνται σε «κανονική εκτύπωση» και θα πρέπει να περιλαμβάνουν κείμενο, διάγραμμα και εικόνα. Το κόστος των δειγμάτων που λαμβάνονται βαρύνουν τον προμηθευτή, ο οποίος υποχρεούται σε άμεση αντικατάστασή τους, ώστε σε κάθε περίπτωση να παραδίδεται η αρχικώς συμφωνηθείσα ποσότητα, εκτός της περίπτωσης που η προς παραλαβή ποσότητα είναι μικρότερη ή ίση των δέκα (10) τεμαχίων, οπότε ο προμηθευτής δεν υποχρεούται σε αντικατάστασή τους. Όλα τα ανωτέρω περί Πρακτικής Δοκιμασίας αφορούν μόνο τα ισοδύναμα ανακατασκευασμένα αναλώσιμα και όχι τα original. Η Επιτροπή Παραλαβής έχει την διακριτική ευχέρεια κατά τη κρίση της, να διενεργήσει ή όχι πρακτική δοκιμασία στα original αναλώσιμα, πριν την οριστική παραλαβή τους. | ΝΑΙ |  |  |
| **ΣΤ** | **ΕΓΓΥΗΣΕΙΣ** |  |  |  |
| ΣΤ.1 | Να παρέχεται εγγύηση καλής λειτουργίας των αναλωσίμων τουλάχιστον δύο (2) ετών από την ημερομηνία οριστικής παραλαβής της προμήθειας. | ΝΑΙ |  |  |
| ΣΤ.2 | Να παρέχεται εγγύηση άμεσης αντικατάστασης ελαττωματικών προϊόντων.  | NAI |  |  |
| ΣΤ.3 | Σε περίπτωση που διαπιστωθούν από την υπηρεσία ελαττώματα (πχ. ανομοιόμορφη κατανομή μελάνης, μη αναγνώρισή τους από το μηχάνημα κλπ) τα οποία έχουν σαν αποτέλεσμα την αλλοίωση της ποιότητας εκτύπωσης (περιοδική ή μη), ο προμηθευτής υποχρεούται να αντικαταστήσει τα ελαττωματικά είδη που εντοπίστηκαν και χρησιμοποιήθηκαν μερικώς εντός τριών (3) εργασίμων ημερών. Σε περίπτωση που παρατηρηθεί οποιαδήποτε αλλοίωση, σύμφωνα με τα παραπάνω, σε ποσοστό πάνω από το 10% της συνολικής ποσότητας και για διάστημα **δύο (2) ετών** από την παραλαβή τους, ο προμηθευτής υποχρεούται **να αλλάξει όλη την υπόλοιπη ποσότητα.** | NAI |  |  |
| ΣΤ.4 | Σε περίπτωση που προκληθεί οποιαδήποτε βλάβη σε μηχάνημα του φορέα εξαιτίας της χρήσης ισοδύναμων αναλωσίμων (γεγονός που θα πιστοποιηθεί από την κατασκευάστρια εταιρεία ή από εξειδικευμένο φορέα συντήρησης των μηχανημάτων), ο προμηθευτής θα αναλάβει την πλήρη αποκατάσταση της βλάβης του μηχανήματος και την αποζημίωση της χρέωσης του επισκευαστή ή την αντικατάσταση του μηχανήματος με άλλο μηχάνημα ισοδύναμων δυνατοτήτων σε περίπτωση μη επισκευάσιμης βλάβης.Ο χρόνος ανταπόκρισης σε περιπτώσεις αναγγελίας βλαβών δεν πρέπει να υπερβαίνει τις 2 εργάσιμες ημέρες για την Αττική και Θεσσαλονίκη, τις 3 εργάσιμες ημέρες για την Ηπειρωτική Ελλάδα, Κρήτη, Ρόδο, Επτάνησα και 4 εργάσιμες ημέρες για τη Νησιωτική Ελλάδα. | NAI |  |  |
| ΣΤ.5 | Ο προμηθευτής, ανεξάρτητα αν είναι αντιπρόσωπος ή όχι της κατασκευάστριας εταιρείας, δηλώνει ότι αναλαμβάνει την υποχρέωση να βρει και να υποδείξει άλλη εταιρεία που θα αναλαμβάνει αντ' αυτού τις υποχρεώσεις που απορρέουν από την ενότητα ΣΤ της παρούσας Τεχνικής Προδιαγραφής, σε περίπτωση που πάψει να υφίσταται ως εταιρεία. | NAI |  |  |